Apple Vision Pro on välja töötanud Apple Inc poolt ja see on nende esimene ruumiline arvuti, kus on võimalik navigeerida silmade, käte ja hääle abil. Toode tuli turule 2. veebruar 2024 Ameerika Ühendriikides hinnaga 3499 USA dollarit.

**Rakendused**
--------------

VisionOS-i keskkonnas, mis ühendab virtuaalse ja reaalse maailma läbi segareaalsuse, avaneb kasutajatele võimalus rakendusi kasutada omale sobivas ruumis, kohandades neid vastavalt individuaalsetele eelistustele. Lisaks saavad kasutajad valida erinevate maastike või teemade vahel, kuhu rakendusi paigutada, luues seeläbi personaalse keskkonna. VisionOS sisaldab Apple'i tavapäraseid rakendusi nagu App Store, Apple Music, Safari, Apple TV jne.

**Riistvara**
-------------

Apple Vision Pro koosneb kolmemõõtmeliselt lamineeritud klaaspaneelist, millele on vormitud alumiiniumsulamist raam, kus asuvad andurid, mikrofonid ja kaamerad. Selle kaal akuta on ligikaudu 600–650 grammi. Klaaspaneelil on kohandatud mikro-OLED-ekraanisüsteem, mis pakub ülimalt detailset kuvamist, sisaldades 23 miljonit pikslit.

### Andurid

Apple Vision Pro on varustatud mitmete anduritega, mis võimaldavad kasutajal saavutada täpset ja sujuvat kasutuskogemust. Andurid, sealhulgas kiirendusandurid ja güroskoobid, mis jälgivad kasutaja näoliigutusi. Lisaks on seadmel kaks kõrge eraldusvõimega põhikaamerat, kuus maailma suunatud jälgimiskaamerat, neli pilku jälgivat kaamerat ja TrueDepth kaamera, mis toetavad täpset asukoha tuvastamist ja objektide jälgimist. Lisaks on varustuses LiDAR skanner, virvendusandur ja ümbritseva valguse andur.

### Aku

Apple Vision Pro aku on kujundatud välimiseks ja kaetud alumiiniumümbrisega. Aku kestvus on umbes 2 kuni 2,5 tundi. Väline aku valiti eelkõige selleks, et vähendada seadme kogukaalu, kuna aku kaalub 353g, siis sisseehitatud aku oleks tõstnud toote massi juba ligikaudu kilogrammini, mis omakorda oleks oluliselt mõjutanud kasutajakogemust. Aku ühendatakse peakomplektiga keerd USB-C kaabli abil. Lisaaku saab osta eraldi 199 dollari eest.

### Kõlar

Kõrvade lähedal paiknevad kõlarid, mis pakuvad ruumilist heli ning on varustatud aktiivse mürasummutuse funktsiooniga, mis aitab vähendada häirivaid helisid ja müra, nagu näiteks ventilaatori sumin. Lisaks on seadmel spetsiaalselt disainitud termosüsteem, mis liigutab õrnalt õhku, tagades seeläbi Apple Vision Pro jaheduse ja vaikuse. Lisaks võimaldab Apple Vision Pro kasutajatel nautida ka kõrvaklappide kasutamist.

### Kiibid

Apple Vision Pro sisaldab kahte kiipi. Esiteks, M2 süsteemikiip, mis käivitab visionOS-i, täidab arvutinägemise algoritme ja tagab kvaliteetse graafika. Teiseks, R1 kiip, mida tuntakse ka kui kaasprotsessorit. See on spetsiaalselt loodud reaalajas andurite sisendi töötlemiseks, näiteks kaamerate, andurite ja mikrofonide jaoks.

**Disain**
----------

Toote proovijad on kiitnud disaini ning rõhutanud, et võrreldes teiste VR-peakomplektidega, mis sageli on valmistatud plastikust ja mõnikord kohmakas väljanägemisega, on Apple'i disain modernne ja kerge. Pea ümber kinnituvate paelte vahel on tarbijal võimalik valida erinevate disainide vahel. Toote pakendis on kaks erinevat peapaela: Solo Knit Band ja Dual Loop Band. Mõlemad paelad kinnituvad ja eralduvad hõlpsasti. Proovijate tagasisides on esile toodud, et Solo Knit Band on üldiselt oluliselt mugavam tänu oma sooniku struktuurile, mis tagab hingavuse ja venivuse.

**Turvameetmed**
----------------

Optilise ID andmed on krüptitud ja kaitstud turvalise enklaaviga ning on juurdepääsetavad ainult Secure Enclave protsessorile. Secure Enclave on spetsiaalne turvaline alamsüsteem, mis on integreeritud ühekiibi arvutile. Ta on põhiprotsessorist isoleeritud, et kaitsta kasutaja andmeid isegi siis, kui rakendusprotsessori tuum satub ohtu. Ta loob riistvaralise usaldusjuure ning kaitstud mälu. t Secure Enclave protsessor aitab vältida külgkanalite rünnakuid, mis sõltuvad pahatahtlikust tarkvarast.[14]

Andmeid ei varundata kunagi iCloudi .Opitliline ID võimaldab maksimaalselt viis ebaõnnestunud katset ning seejärel nõutakse pääsukoodi. Lähi-infrapuna näitab väga ainulaadseid mustreid ja see on loodud kaitsma võltsimise eest keerukate närvivõrkude abil.